جمهور باشقانی رجب طیب اردوغان دسامبر آییندا چین-ده باش قالدیران یئنی نوع کرونا ویروسونون تورکیه-‌یه تهدیدی‌نین ان قیسا مودتده آرا‌دان قالدیریلماسی اوچون حکومت اولا‌راق بوتون ایمکان‌لارین سفربر ائدیلدیگینی سؤیله‌ییب.
پایتاخت آنکارادا کرونا ویروسو ایله موباریزه چرچیوه‌سینده کئچیریلن فوق العاده توپلانتی‌دان سونرا وئردیگی آچیقلامادا جمهور باشقانی رجب طیب اردوغان دئییب:
"بوندان اول گؤرولن ائوده قالما تدبیرلریله یاناشی مودت 3 هفته ایله محدودلاشا بیلر. هر بیر وطنداش‌دان خواهیشیم اودور کی، اپیدمیا باشا چاتانا قدر ائولرینیزدن چیخمایین.
"کووید-19" ویروسونون ایقتیصادی اؤلچولری ده ایلک گون‌دن اعتباراً یاخین‌دان ایزلنیلیر.
اینانیرام کی، 2 آیلیق مقاومت مودتی ان یاخشی شکیلده کئچیب گئده‌جک.
تورکیه‌نین تست کیتی اوره تیمینده جدی پتانسیلی وار. صنایع و تکنولوژی ناظیرلیگی آراشدیرما-اینکیشاف فعالیت‌لری چرچیوه‌سینده بوتون عالیم و تدقیقات قوروم‌لارینی بیر آرایا گتیردی.
یئنی نوع کرونا ویروسو آسیا‌دان باتییا دونیا بوراسینی چؤک‌دوردو. بئله بیر دؤورده تورکیه-‌نین بورسا و میللی پول واحیدی اؤز گوجونو قورویور. ایقتیصادی رهبرلیگیمیز و موافیق قوروم‌لاریمیز بوتون ایش دونیاسی‌نین طلب و تخمین لرینی نظرده توتا‌راق ایشلرینی داوام ائتدیریر".
